stanford-oval/wikipedia huggingface dataset:
Boron

| Boron |
| --- | --- |
 Boron
 Koordinaatit: 14°0′44″N, 7°30′54″W 
Valtio:  Mali
Alue:  Koulikoron alue
Piiri:  Banamban piiri
Hallinto:  
 – Hallinnon tyyppi:  maalaiskunta
Väkiluku (2009):  38 100
Infobox OKVirheellinen NIMI-arvo: 
Boron on maalaiskunta ja sen keskuskylä Koulikoron alueen Banamban piirissä Malissa. Se sijaitsee 60 kilometriä Banambasta pohjoiseen. Kunnassa on 38 100 ja kylässä 5 500 asukasta (vuonna 2009).
Boronin kunta rajoittuu idässä Banamban piirin Sébétén ja Toubacoron, etelässä Madina Sackon, lännessä Kolokanin piirin Didiénin ja Sagabalan ja pohjoisessa Naran piirin Falloun ja Niamanan kuntiin.
Kuntaan kuuluu 48 kylää. Asukkaat ovat bambaroita, soninkeja, kakoloja, fulbeja ja maureja. Lähes kaikki ovat hamalistilahkoon kuuluvia muslimeja.
Boronin kautta kulkee huonokuntoinen paikallistie RR14. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, lehmänpapu ja seesami. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Boronissa pidetään viikoittaiset markkinat.
Kunnassa sijaitsee muinaisen Sossovaltakunnan keskuspaikka.
Black Hawk

Black Hawk voi viitata ainakin seuraaviin asioihin:
Henkilöt

Black Hawk (Sauk), intiaani
Black Hawk (taiteilija)
Antonga Black Hawk, intiaani
Sodat

Black Hawk -sota, sota Yhdysvaltojen ja intiaanien välillä 1832
Black Hawk -sota (Utah), sota uudisasukkaiden ja intiaanien välillä 1865-72
Paikat

Blackhawk (Kalifornia)
Blackhawk-Camino Tassajara
Black Hawk (Colorado)
Blackhawk (Mississippi)
Black Hawkin piirikunta, Iowa
Black Hawk Bridge, Mississippi-joen ylittävä silta
Black Hawk College, Molinessa, Illinoisissa
Black Hawk Purchase, Iowan vanha alue
Blackhawk Farms Raceway, kilparata Illinoisissa
Ajoneuvot

USS Black Hawk, neljän yhdysvaltalaisen laivan nimi
Black Hawk (Amtrakin juna)
Black Hawk (CB&Q:n juna)
Sikorsky S-67 Blackhawk, helikopteri
Sikorsky UH-60 Black Hawk, helikopteri
Stutz Blackhawk, auto
Urheiluseurat

Atlanta Blackhawks, jalkapallo
Chicago Blackhawks, NHL
San Francisco Bay Blackhawks, jalkapallo
Atlanta Hawks, NBA, aiemmin nimellä Tri-Cities Blackhawks
Waterloo Black Hawks, jääkiekko
Iowa Blackhawks
Plattling Black Hawks, amerikkalainen jalkapallo (Saksa)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Black Hawk”, voi hakea sivunnimihaulla, laajalla sivunnimihaulla tai tekstihaulla.
Bernd Schuster

| 0 | 1 | 2 |
| --- | --- | --- |

Henkilötiedot
Syntymäaika: 22. joulukuuta 1959 (ikä 64)
Syntymäpaikka: Augsburg, Baijeri, Saksa
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1978–1980 1980–1988 1988–1990 1990–1993 1993–1996 1996–1997 |  Köln  Barcelona  Real Madrid  Atlético Madrid  Bayer Leverkusen  Club Universidad | 61 (10) 170 (63) 61 (13) 85 (11) 59 (8) 9 (0) |
Maajoukkue
| 1980–1984 |  Saksa | 21 (4) |
Valmennusura
1997–1998 1998–1999 2001–2003 2003–2004 2004–2005 2005–2007 2007–2008 2010–2011 2013–2014 2018:  Fortuna Köln  Köln  Xerez  Šah’tar Donetsk  Levante  Getafe  Real Madrid  Beşiktaş  Málaga  Dalian Yifang
 Seurajoukkueuran tilastot kattavat vain kansalliset sarjat.
Bernd Schuster (s. 22. joulukuuta 1959 Augsburg, Saksa) on saksalainen entinen jalkapalloilija ja nykyinen valmentaja.
Ura pelaajana

Schuster pelasi vuosina 1980–1984 Saksan maajoukkueessa 21 ottelua ja teki niissä neljä maalia. Hän saavutti Euroopan-mestaruuden vuonna 1980. Keskikentällä pelannut Schuster edusti seuratasolla Kölniä, Barcelonaa, Real Madridia, Atlético Madridia, Bayer Leverkusenia ja Universidadia. Barcelonassa hän voitti Cup-voittajien cupin vuonna 1982 ja Espanjan pääsarjamestaruuden vuonna 1985 sekä Real Madridissa Espanjan pääsarjamestaruuden vuosina 1989 ja 1990.
Ura pelaajana > Meriitit pelaajana

Espanjan mestaruus (3): 1985, 1989, 1990
Copa del Rey (6): 1981, 1983, 1988, 1989, 1991, 1992
Copa de la Liga (2): 1983, 1986
Supercopa de España (2): 1983, 1989
Euroopan Cupin hopeaa: 1986
Cup-voittajien Cup: 1982
Euroopan mestaruus: 1980
Ura valmentajana

Valmennusuransa Schuster aloitti 2. Bundesligan Fortuna Kölnissä ja Kölnissä 1990-luvun lopussa. Vuonna 2001 hän siirtyi Espanjan Segunda Divisióniin Xerezin valmentajaksi. Ensimmäisellä kaudella joukkue sijoittui sarjan neljänneksi, joka on sen historian paras sijoitus, mutta nousuhaaveet kariutuivat viimeisellä kierroksella. Kahden kauden jälkeen Schuster siirtyi ukrainalaiseen Šah’tar Donetskiin, jossa hyvästä alkukaudesta huolimatta ei kotimaan sarjassa tullut menestystä ja Mestarien liigasta joukkue putosi jo karsintakierroksilla. Schuster erotettiin viikkoa ennen kuin joukkue pelasi Ukrainan cupin loppuottelussa, jonka se voitti.
Kesällä 2004 Schuster palasi Espanjaan, pääsarjassa Primera Divisiónissa pelanneeseen valencialaiseen Levanteen. Tälläkin kertaa joukkue pelasi hyvän alkukauden ollen parhaimmillaan sarjan kolmannella sijalla, mutta kauden puolivälissä tullut romahdus vei joukkueen putoamisviivan tuntumaan ja Schuster sai lähteä neljä ottelua ennen kauden päätöstä. Korvaajaksi tulleen José Luis Oltran valmennuksessa joukkue ei voittanut yhtään ottelua ja putosi kauden päätteeksi Segunda Divisióniin. Kesällä 2005 Schuster aloitti vastikään Primera Divisióniin nousseen Getafen valmentajana ja luotsasi toisella kaudellaan joukkueen Copa del Reyn loppuotteluun ja sitä kautta kauden 2007–2008 UEFA Cupiin.
Heinäkuussa 2007 Schuster nimitettiin odotetusti Real Madridin uudeksi päävalmentajaksi, erotetun Fabio Capellon tilalle. Schusterin johdolla joukkue saavutti Espanjan pääsarjan mestaruuden kaudella 2007–2008 ja Espanjan supercupin kesällä 2008, mutta seuraavalla kaudella tulokset eivät olleet odotetunlaisia ja Schuster sai potkut joulukuussa 2008 vain muutamia päiviä ennen Barcelonaa vastaan pelattavaa klassikko-ottelua. Hänet korvasi espanjalainen Juande Ramos.
Kesäkuussa 2010 Schuster palasi puolentoista vuoden tauon jälkeen valmennustehtäviin allekirjoitettuaan sopimuksen turkkilaisen Beşiktaşin kanssa.  Menestys turkkilaisseurassa jäi kuitenkin vaisuksi ja seura putosi jo varhain kauas Turkin Superliigan mestaruuskamppailusta. Lopulta Schuster erosi tehtävistään maaliskuun puolivälissä 2011 Beşiktaşin majaillessa sijalla 7.
Kesäkuussa 2013 Schuster palasi yli kahden vuoden tauon jälkeen valmennustehtäviin Málagan päävalmentajana.  Kausi sujui odotuksia heikommin ja kierros ennen La Ligan loppua Málagan seurajohto ilmoitti, ettei Schuster jatka seuran valmentajana kauden jälkeen.
Maaliskuussa 2018 Schuster palasi valmennustehtäviin lähes neljän vuoden tauon jälkeen, kun hänestä tuli Kiinan Superliigan nousijajoukkue Dalian Yifangin päävalmentaja. Schusterin johdolla Daliang säilytti sarjapaikkansa sijoittuen Kiinan pääsarjassa sijalle 11. Helmikuussa 2019 Schuster ja seura purkivat sopimuksensa.
Ura valmentajana > Meriitit valmentajana

Ukrainan cup: 2004
Espanjan mestaruus: 2008
Supercopa de España: 2008
Miguel Muñoz -palkinto: 2006
Aiheesta muualla

Bernd Schusterin virallinen sivusto (Arkistoitu – Internet Archive) (englanniksi) (espanjaksi) (saksaksi)
Schusterin pelaajatilastot Espanjan Primera Divisiónissa (espanjaksi)
Schusterin valmentajatilastot Espanjan Primera Divisiónissa (espanjaksi)
| 0 | 1 | 2 |
| --- | --- | --- |
| Edeltäjä: uusi palkinto | Miguel Muñoz -palkinto 2006 | Seuraaja: Juande Ramos&Marcelino |
| 0 | 1 | 2 |
| --- | --- | --- |
| Edeltäjä: Lorenz-Günther Köstner | 1. FC Kölnin päävalmentaja 1998–1999 | Seuraaja: Ewald Lienen |
| 0 | 1 | 2 |
| --- | --- | --- |
| Edeltäjä: Valeri Jaremtšenko | FK Šah’tar Donetskin päävalmentaja 2003–2004 | Seuraaja: Mircea Lucescu |
| 0 | 1 | 2 |
| --- | --- | --- |
| Edeltäjä: Quique Sánchez Flores | Getafen päävalmentaja 2005–2007 | Seuraaja: Michael Laudrup |
| 0 | 1 | 2 |
| --- | --- | --- |
| Edeltäjä: Fabio Capello | Real Madridin päävalmentaja 2007–12/2008 | Seuraaja: Juande Ramos |
| 0 | 1 | 2 |
| --- | --- | --- |
| Edeltäjä: Mustafa Denizli | Beşiktaşin päävalmentaja 2010–3/2011 | Seuraaja: Tayfur Havutçu |
| 0 | 1 | 2 |
| --- | --- | --- |
| Edeltäjä: Manuel Pellegrini | Málagan päävalmentaja 2013–2014 | Seuraaja: Javi Gracia |
Boards of Canada

| Boards of Canada |
| --- | --- |

Tiedot
Toiminnassa:  1987–
Tyylilaji:  IDM, Ambient, Downtempo
Kotipaikka:  Edinburgh, Skotlanti
Jäsenet:  Michael Sandison   Marcus Eoin  
Levy-yhtiö:  Warp Records   Skam Records   Music70  
Aiheesta muualla
boardsofcanada.com
Infobox OKNimi-testi OK: 
Boards of Canada on skotlantilainen elektronista musiikkia esittävä duo. Sen jäsenet ovat veljekset Michael Sandison (s. 1. kesäkuuta 1970) ja Marcus Eoin (s. 21. heinäkuuta 1971). He aloittivat yhdessä soittamisen teini-ikäisinä. Boards of Canadan ensimmäinen suurelle yleisölle julkaistu täysimittainen albumi oli Music Has the Right to Children, joka julkaistiin vuonna 1998. Yhtye on sen jälkeen julkaissut kolme albumia, Geogaddin (helmikuussa 2002), The Campfire Headphasen (lokakuussa 2005) ja Tomorrow’s Harvestin (toukokuussa 2013).
Musiikki

Boards of Canadan musiikki rakentuu lämminhenkisistä, analogisista 1970-luvun tyyppisistä soundeista. Michael ja Marcus ovat luonnehtineet suurimmaksi inspiraation lähteekseen lapsuuden, nostalgian ja luonnon. Analogisten syntetisaattorisoundien lisäksi musiikille on ominaista hip-hop- tyyppiset rytmit ja äänten manipulointi.
Diskografia > Varhainen tuotanto

Boards of Canadan varhaista tuotantoa ei ole levitetty kaupallisesti (Twoism -uudelleenjulkaisua lukuun ottamatta), ja julkaisut ovat kaikki alle 100 kappaleen painoksia yhtyeen omalla Music70 -levymerkillä. Tämän vuoksi ne ovat käytännössä kuuntelijakunnan ulottumattomissa. Muutamia vanhempia kappaleita voi kuitenkin kuulla uudemmilla, kaupallisesti julkaistuilla albumeilla.
Catalog 3 - 1987
Acid Memories - 1989
Closes Volume 1 - 1992
Play By Numbers - 1994
Hooper Bay - 1994
Twoism - 1995. LP, 100 kappaleen painos. 2002 uudelleenjulkaisu Warp Recordsilla.
Boc Maxima - 1996
Diskografia > Albumit

Music Has the Right to Children - 1998 (Warp/Skam). CD, 2xLP.
Geogaddi - 2002 (Warp/Music70). 3xLP, CD.
The Campfire Headphase - 2005 (Warp). 2xLP, CD.
Tomorrow's Harvest - 2013 (Warp, music70) 12" LP, CD, DD.
Diskografia > Singlet ja EP:t

Hi Scores - 1996 (Skam). 12" vinyylijulkaisu. Uudelleenjulkaisu vinyylillä ja CD:llä 1998 ja 2002.
Aquarius - 1998 (Skam). 7" EP.
Peel Session - 1999 (Warp). John Peelin radio-ohjelmassa esitetyt kappaleet. 12" EP, CD.
In a Beautiful Place Out in the Country - 2000 (Warp/Music70). 12" EP, CD.
Roygbiv/Telephasic Workshop 10" rajoitettu painos (Music Has the Right to Children -albumilta)
Trans Canada Highway - 2006 (Warp). 12" EP, CD.
Benjamin Raich

| Mitalit | Mitalit | Mitalit |  |
| --- | --- | --- | --- |
|  Benjamin Raich |  Benjamin Raich |  Benjamin Raich |  |
Maa:   Itävalta
Miesten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | suurpujottelu |  |
|  Kultaa | Torino 2006 | pujottelu |  |
|  Pronssia | Salt Lake City 2002 | alppiyhdistetty |  |
|  Pronssia | Salt Lake City 2002 | pujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Bormio 2005 | alppiyhdistetty |  |
|  Kultaa | Bormio 2005 | pujottelu |  |
|  Kultaa | Åre 2007 | joukkuekilpailu |  |
|  Hopeaa | St. Anton 2001 | pujottelu |  |
|  Hopeaa | Bormio 2005 | suurpujottelu |  |
|  Hopeaa | Bormio 2005 | joukkuekilpailu |  |
|  Hopeaa | Åre 2007 | superalppiyhdistetty |  |
|  Hopeaa | Val d'Isère 2009 | suurpujottelu |  |
|  Hopeaa | Garmisch-Partenkirchen 2011 | joukkuekilpailu |  |
|  Pronssia | Bormio 2005 | supersuurpujottelu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Hoch-Ybrig 1996 | pujottelu |  |
|  Kultaa | Schladming 1997 | suurpujottelu |  |
|  Kultaa | Megève 1998 | suurpujottelu |  |
|  Kultaa | Megève 1998 | pujottelu |  |
|  Kultaa | Megève 1998 | alppiyhdistetty |  |
Benjamin Raich (s. 28. helmikuuta 1978 Arzl im Pitztal) on itävaltalainen kilpauransa päättänyt alppihiihtäjä, yhdeksänkertainen maailmancup-kristallipallon voittaja, kolminkertainen maailmanmestari sekä kaksinkertainen olympiavoittaja. Aikuisten arvokisamitaleja Raich voitti kaikkiaan 13 kappaletta. Hän voitti 36 maailmancup-osakilpailua, oli 29 kertaa toinen ja 27 kertaa kolmas. Benjamin Raichin sisko Carina Raich oli myös maailmancuptason alppihiihtäjä.
Raich on naimisissa alppihiihtäjä Marlies Schildin kanssa. He saivat poikalapsen 21. lokakuuta 2015.
Kilpaura

Voitettuaan kaksi juniorimaailmanmestaruutta pujottelussa ja suurpujottelussa sekä yhden alppiyhdistetyssä Benjamin Raich siirtyi alppihiihdon maailmancupiin vuonna 1998. Jo seuraavana vuonna Raich otti ensimmäisen maailmancupin osakilpailuvoiton pujottelussa Schladmingissa noustuaan voittoon ensimmäisen kierroksen 23. sijalta. Keväällä 2001 Raich nousi lopullisesti maailman huippujen joukkoon saavuttamalla ensin hopeaa maailmanmestaruuskilpailujen pujottelussa ja lopulta voittamalla pujottelun maailmancupin. Keväällä 2002 Salt Lake Cityn talviolympialaisissa Raich voitti pronssimitalin sekä pujottelussa että alppiyhdistetyssä.
Parin hieman hiljaisemman vuoden jälkeen Benni menestyi loistavasti kaudella 2005. Bormion MM-kilpailuissa Raich saavutti sekä pujottelun että alppiyhdistetyn maailmanmestaruuden, ja lisäksi hän sijoittui suurpujottelussa toiseksi ja supersuurpujottelussa kolmanneksi. Uutena lajina maailmanmestaruuskisojen ohjelmaan tulleessa joukkuekilpailussa Raich voitti niin ikään hopeaa Itävallan joukkueessa. Myöhemmin keväällä hänet kruunattiin pujottelun, suurpujottelun ja alppiyhdistetyn maailmancupin voittajaksi.
Helmikuussa 2006 Raich voitti olympiakultaa Torinon talviolympialaisissa pujottelussa ja suurpujottelussa. Maaliskuussa 2006 Raich voitti ensimmäisen kerran urallaan maailmancupin kokonaiskilpailun. Lisäksi hän voitti toisen kerran peräkkäin suurpujottelun ja yhdistetyn maailmancupin.
Vuoden 2007 MM-kisoissa Raich voitti kultaa joukkuekilpailussa ja hopeaa superalppiyhdistetyssä. Samalla kaudella hän voitti kolmannen kerran pujottelun maailmancupin. Val d'Isèren MM-kilpailuissa 2009 hän sai hopeaa suurpujottelussa. Kaudella 2009–2010 hän voitti alppiyhdistetyn maailmancupin. Garmisch-Partenkirchenin MM-kilpailuissa 2011 hän otti hopeaa joukkuekilpailussa.
Kauden 2005–2006 maailmancupin kokonaisvoittonsa lisäksi Raich on sijoittunut kokonaispisteissä toiseksi kausilla 2004–2005, 2006–2007, 2007–2008, 2008–2009 ja 2009–2010 sekä kolmanneksi kaudella 2003–2004. Pujottelucupin hän voitti kolmesti, suurpujottelucupin kahdesti ja alppiyhdistetyn kolmesti. Uran viimeiseksi jäänyt osakilpailuvoitto tuli Crans Montanan supersuurpujottelukilpailussa helmikuussa 2012, ja viimeinen palkintosija Garmisch-Partenkirchenin suurpujottelukilpailussa maaliskuussa 2015.
Raich ilmoitti lopettavansa uransa motivaation puutteen vuoksi 37-vuotiaana syyskuussa 2015.
Kilpaura > Maailmancupin osakilpailuvoitot (36)

| Aika | Paikka | Laji |
| --- | --- | --- |
| 7. tammikuuta 1999 |  Schladming | pujottelu |
| 10. tammikuuta 1999 |  Flachau | suurpujottelu |
| 17. tammikuuta 1999 |  Wengen | pujottelu |
| 26. helmikuuta 2000 |  Yongpyong | pujottelu |
| 18. maaliskuuta 2000 |  Bormio | suurpujottelu |
| 14. tammikuuta 2001 |  Wengen | pujottelu |
| 21. tammikuuta 2001 |  Kitzbühel | pujottelu |
| 23. tammikuuta 2001 |  Schladming | pujottelu |
| 11. maaliskuuta 2001 |  Åre | pujottelu |
| 21. joulukuuta 2001 |  Kranjska Gora | suurpujottelu |
| 3. tammikuuta 2004 |  Flachau | suurpujottelu |
| 18. tammikuuta 2004 |  Wengen | pujottelu |
| 27. tammikuuta 2004 |  Schladming | pujottelu |
| 5. joulukuuta 2004 |  Beaver Creek | pujottelu |
| 14. tammikuuta 2005 |  Wengen | alppiyhdistetty |
| 26. helmikuuta 2005 |  Kranjska Gora | suurpujottelu |
| 21. joulukuuta 2005 |  Kranjska Gora | suurpujottelu |
| 7. tammikuuta 2006 |  Adelboden | suurpujottelu |
| 13. tammikuuta 2006 |  Wengen | superalppiyhdistetty |
| 22. tammikuuta 2006 |  Kitzbühel | alppiyhdistetty |
| 3. helmikuuta 2006 |  Chamonix | superalppiyhdistetty |
| 10. maaliskuuta 2006 |  Shiga Kōgen | pujottelu |
| 17. maaliskuuta 2006 |  Åre | suurpujottelu |
| 12. marraskuuta 2006 |  Levi | pujottelu |
| 6. tammikuuta 2007 |  Adelboden | suurpujottelu |
| 23. tammikuuta 2007 |  Schladming | pujottelu |
| 3. maaliskuuta 2007 |  Kranjska Gora | suurpujottelu |
| 9. maaliskuuta 2007 |  Kvitfjell | superalppiyhdistetty |
| 18. maaliskuuta 2007 |  Lenzerheide | pujottelu |
| 9. joulukuuta 2007 |  Bad Kleinkirchheim | pujottelu |
| 7. joulukuuta 2008 |  Beaver Creek | suurpujottelu |
| 12. joulukuuta 2008 |  Val-d'Isère | superalppiyhdistetty |
| 10. tammikuuta 2009 |  Adelboden | suurpujottelu |
| 13. maaliskuuta 2009 |  Åre | suurpujottelu |
| 11. joulukuuta 2009 |  Val-d'Isère | superalppiyhdistetty |
| 25. helmikuuta 2012 |  Crans Montana | supersuurpujottelu |
Bleiburgin murhenäytelmä

Bleiburgin murhenäytelmän muistomerkki Mirogojin hautausmaalla Zagrebissa.
Bleiburgin murhenäytelmä tai Bleiburgin verilöyly oli Jugoslavian puolustusministeri ja kommunistipuolueen johtaja Titon partisaanijoukkojen suorittama joukkomurha ja joukkoraiskaus. Verilöyly tapahtui toukokuun 1945 loppupuoliskolla Slovenian ja Itävallan rajalla, lähellä Bleiburgin kaupunkia.
Tausta

Kroatia oli toisen maailmansodan aikana akselivaltojen miehittämä nukkevaltio Itsenäinen Kroatian valtio eli NDH, jota hallitsi kansallissosialistinen Ustaša-järjestö. Ustašan joukot olivat vuosien 1941 ja 1945 välisenä aikana syyllistyneet kammottaviin julmuuksiin poliittisia vastustajiaan, serbejä, romaneja ja juutalaisia kohtaan.
1. toukokuuta 1945 NHD ja sitä hallitseva Ustaša olivat romahtamaisillaan ja Kroatian pääkaupunki Zagreb oli kolmelta suunnalta Titon partisaanijoukkojen piirittämä. Huhuttiin että Ustašan tekemät raakuudet kostettaisiin kaikille.
Tapahtumat

Tie pohjoiseen oli yhä auki ja siksi Zagrebista lähti useiden kymmenien tuhansien pakolaisten joukko kohti Ison-Britannian miehittämää Itävaltaa. Uskottiin, että sieltä saataisiin turvapaikka. Pakolaisiin kuului Ustašan jäseniä perheineen, Kroatian sotavoimissa taistelleita perheineen, Slovenian valkokaartilaisia ja akselivaltojen puolelle loikanneita kasakoita. Pakolaisia virtasi Itävallan rajalle aina 12. toukokuuta saakka.
Jostain syystä Britannia oli sulkenut Itävallan rajan, eivätkä pakolaiset päässeet maahan. Surmaaminen alkoi 16. toukokuuta. Partisaanit ampuivat väkijoukkoa umpimähkään. Ustašan joukkojen jäännökset yrittivät taistella vastaan, mutta ylivoimaa oli liikaa. Tapahtumat saivat traagiset mittasuhteet: siviilejä ammuttiin summittaisesti, on kerrottu laajamittaisesta naisten raiskaamisesta ja kivittämisestä ja miesten mestaamisesta. Teloituksia jatkettiin kaksi viikkoa. Eloonjääneet pakotettiin kävelemään takaisin kotiseuduilleen. Titon oletetaan olleen täysin tietoinen asioiden kulusta. Tapahtumista ei saanut puhua Titon Jugoslaviassa ja se, että niitä ei selvitetty, oli omiaan heikentämään serbien ja kroaattien välejä.
On huomattava, että NDH:n julmuuksista todella vastuussa olleita henkilöitä, kuten Ante Pavelić ja Maks Luburić, pääsi Bleiburgin kautta pakenemaan oikeudellista vastuutaan ulkomaille.
Arvioita uhrimäärästä

Uhrien määrästä on esitetty erilaisia spekulaatioita. Asia ei selvinne ennen Britannian arkistojen aukeamista.
Kroatialainen väestötilastoja tutkinut tilastotieteilijä Vladimir Zerjavić esittää uhrimäärän olleen 55 000 henkilöä.
Kroatian presidentti Franjo Tuđman, joka oli itsekin historioitsija, esitti uhreja olleen 35 000–40 000 henkilöä.
Stanfordin yliopiston tutkija Jožo Tomašević esittää, että rajalle pyrki ehkä 200 000 henkilöä, joista puolet surmattiin.
(Kroaatteja noin 250 000, serbejä noin 30 000, saman verran sloveeneja ja montenegrolaisia noin 12 000)
Jugoslavian armeijan kenraali Petar S. Brajović, joka oli itse mukana paikalla, sanoo uhreja olleen 16. Vangiksi otettiin hänen mukaansa 50 000 henkeä.
Brittijournalisti Misha Glenny on tutkimuksissaan päätynyt 50 000 surmattuun, aseista riisuttuun sotilaaseen ja 30 000 surmattuun siviiliin.
Vuonna 2001 Slovenian viranomaiset esittivät löytäneensä joukkosurman alueelta 296 (uusimpien tietojen mukaan noin 800 Sloveniassa, 1050 Kroatiassa ja saman verran Bosniassa) joukkohautaa, joissa lepää arviolta 190 000 uhria. Lisäksi Teznon metsistä alueen liepeiltä on löytynyt 60 000–80 000 uhrin jäännökset, joukossa paljon myös lasten luita.
Bleiburg 2007
Blefarospasmi

Blefarospasmi on silmäluomen kouristus. Periaatteessa sellaiseksi katsotaan mikä hyvänsä luomen lihasten epänormaali toiminta, kuten elohiiri. Yleensä sillä kuitenkin tarkoitetaan silmänympäryslihasten benigniä essentielliä blefarospasmia, joka on luonteeltaan paikallinen dystonia. Sen voi aiheuttaa kofeiini, väsymys tai ärsytys. Oireet yleensä katoavat muutamassa päivässä ilman hoitoa. Joissakin tapauksissa ne kuitenkin saattavat kroonistua ja jäädä pysyviksi.
Oireet

Silmälihasten ja silmän ympärillä olevien kasvolihasten epänormaalit, hallitsemattomat liikkeet
Silmien tavallista runsaampi räpyttely tai silmän tahaton sulkeutuminen, joka kestää pitempään kuin tavallinen, refleksin aiheuttama silmän räpäytys
Silmien kuivuus
Herkkyys auringon- ja muulle kirkkaalle valolle
Syyt

Blefarospasmi näyttää useimmissa tapauksissa kehittyvän spontaanisti. Monet sitä sairastavat ovat aiemmin kärsineet silmien kuivuudesta tai valoherkkyydestä. Blefarospasmi voi aiheutua myös aivojen tyvitumakkeiden epänormaalista toiminnasta. Sillä on havaittu samanaikaista ilmenemistä kseroftalmian ja myös muiden dystonioiden, kuten Meigen syndrooman, kanssa. Jotkin lääkeaineet voivat altistaa blefarospasmille. Sellaisia on muiden muassa Parkinsonin taudin hoitoon käytettävissä lääkkeissä. Harvinaisissa tapauksissa myös aivotärähdyksestä voi seurata blefarospasmi, joka tällöin johtuu takaraivoon kohdistuneen iskun vaikutuksesta tyvitumakkeisiin.
Hoito

Lääkehoito: Blefarospasmin hoitaminen lääkkeillä on usein osoittautunut teholtaan epävarmaksi ja vaikutukseltaan lyhyeksi. Sairauden saaminen hallintaan vaatii tavallisesti kärsivällisyyttä sekä potilaalta että lääkäriltä. Joissakin tapauksissa magnesiumkloridin nauttiminen on tehonnut.
Botuliinipistokset
Leikkaushoito: Potilaat, jotka eivät ole saaneet apua lääkityksestä eivätkä botuliinipistoksista, voivat joutua turvautumaan leikkaukseen. Paras lopputulos saavutetaan leikkauksella, jossa poistetaan silmäluomen sulkijalihas.
Aurinkolasit: suojaavat sekä auringonvalolta että muiden katseilta.
Stressinhallinta- ja tukiryhmät voivat olla avuksi sairaudesta selviämisessä ja osaltaan estää sosiaalista eristymistä.
Ylimääräisten silmäripsien poistaminen pinseteillä luomen ulkokulmasta saattaa joskus olla avuksi.
Cankuzo

| Cankuzo |
| --- | --- |
 Cankuzo
 Koordinaatit: 3°13′10″S, 30°33′10″E 
Valtio:   Burundi
Provinssi:  Cankuzo
Pinta-ala:  
 – Kokonaispinta-ala:  488,6 km²
Väkiluku (2008):  47 972
 – Väestötiheys:  98,18 as./km²
Aikavyöhyke:  UTC+2
Infobox OKVirheellinen NIMI-arvo: 
Cankuzo on kaupunki Burundissa. Se on myös Cankuzon provinssin pääkaupunki. Kaupungissa asuu 47 972 asukasta, ja sen pinta-ala on hieman alle 500 neliökilometriä. Asukkaista yli 90 % asuu maaseudulla.